WPC yra natūralus medienos pluoštas sustiprintas plastiku. WPC trumpinys reiškia Wood Plastic Composites, arba lietuviškai Medžio plastiko kompozitas. Medžiaga gaminama iš plastiko ir iš atsinaujinančios žaliavos – medienos. Šiuo metu rinkoje gausus pasirinkimas skirtingų gamintojų WPC terasinių lentų, kurių sudėtis, kokybė ir kainos skiriasi.
WPC medžiaga gaminama iš plastiko: polipropileno, polietileno arba polimero. Į pasirinktos rūšies plastiką įmaišomi medienos miltai arba plaušai. Medžio dalis sudėtyje gali svyruoti nuo 50 procentų iki 90 procentų. Aukštos kokybės WPC medžiaga paprastai pasižymi didesniu medienos procentu, tačiau tai ne vienintelis geresnės kokybės požymis.